89. ΝΟΜΟΘΕΤ. ΔΙΑΤΑΓΜΑ υπ’ αριθ. 1119 της 23/23 Μαρτ. 1972 (ΦΕΚ Α' 44) Περί αυξήσεως της οργανικής δυνάμεως των Σωμάτων Ασφαλείας και του Πυροσβεστικού Σώματος και συμπληρώσεως διατάξεών τινων του Κώδικος Χωροφυλακής και Οργανισμού Πυροσβεστικού Σώματος. Άρθρ.1.-Η υπό της διατάξεως του άρθρ. 3 παρ. 1 στοιχ. α' του Ν.Δ. 3365/1955 «περί Κώδικος του Σώματος της Ελληνικής Βασιλικής Χωροφυλακής», ως αύτη τροποποιηθείσα ισχύει, καθοριζομένη μάχιμος δύναμις του Σώματος της Χωροφυλακής αυξάνεται ως ακολούθως: Ταξιάρχων 1 Συνταγματαρχών 4 Αντισυνταγματαρχών 53 Ταγματαρχών 80 Μοιράρχων 30, εξ ων 1 γυναικός Υπομοιράρχων-Ανθυπομοιράρχων γυναικών 2 Ανθυπασπιστών γυναικών 1 Ενωμοταρχών 36, εξ ων 4 γυναικών Υπενωμοταρχών 120, εξ ων 10 γυναικών Χωροφυλακών 980, εξ ων 50 γυναικών Άρθρ.2.-(Αφορά αυξήσεις της οργανικής συνθέσεως του προσωπικού των υπηρεσιών της Αστυνομίας Πόλεων, βλ. τόμ. 4 σελ. 52). Άρθρ.3.-(Προστίθεται υπηρεσίαι εις τον πίνακα συνθέσεως της οργανικής δυνάμεως των υπηρεσιών Πυροσβεστικού Σώματος, του άρθρ. 12 Νόμ. 376/1943 (τόμ. 41). Άρθρ.4.-1.Αι διέπουσαι το άρρεν προσωπικόν Χωροφυλακής διατάξεις εφαρμόζονται αναλόγως και δια το εκ γυναικών αστυνομικόν προσωπικόν του Σώματος τούτου. 2.Η πλήρωσις των θέσεων των γυναικών Ανθυπομοιράρχων– Υπομοιράρχων, περί ων η διάταξις του άρθρ. 1 του παρόντος, γίνεται δι’ αποφάσεως του Υπουργού Δημοσίας Τάξεως, τη προτάσει του Αρχηγού Χωροφυλακής, δι’ απ’ ευθείας κατατάξεως γυναικών, ηλικίας μέχρις 28 ετών, κατόχων πτυχίου Ανωτάτης Σχολής της ημεδαπής ή αλλοδαπής ισοτίμου τοιαύτης, προτιμωμένων των εχουσών εμπειρίαν εις ζητήματα σωφρονιστικής. Δι' ομοίας αποφάσεως ορίζεται ο τρόπος της υποβολής των απαιτουμένων δια την κατάταξιν δικαιολογητικών, ως και πάσα ετέρα αναγκαία λεπτομέρεια. Δι’ ετέρας αποφάσεως του Υπουργού Δημοσίας Τάξεως καθορίζονται τα της επιμορφώσεως αυτών εις λειτουργούσας Σχολάς του Σώματος. Άρθρ.5.-1.Αι δυνάμει του άρθρ. 77 του Ν.Δ. 3365/1955 «περί Κώδικος του Σώματος της Ελληνικής Βασιλικής Χωροφυλακής» καταταγείσαι εις την Χωροφυλακήν γυναίκες αστυνομικοί, εφ’ όσον υπηρετούν εις το Σώμα κατά την δημοσίευσιν του παρόντος, μονιμοποιούμεναι, εντάσσονται εις την υπ’ του άρθρ. 1 του παρόντος δύναμιν γυναικών. 2.Η ένταξις των εν τη προηγουμένη παραγράφω γίνεται μετά προηγουμένην εκπαίδευσιν εις ίδιον τμήμα της Σχολής Οπλιτών Χωροφυλακής και ευδόκιμον αποφοίτησιν, κατά τα ειδικώτερον δια Β.Δ/τος, εκδιδομένου προτάσει του Υπουργού Δημοσίας Τάξεως, καθοριζόμενα. 3.Αι εκ των εν παρ. 1 του παρόντος άρθρου μη επιθυμούσαι την εισαγωγήν των εις την Σχολήν απολύονται δι’ αποφάσεως του Αρχηγού Χωροφυλακής. Άρθρ.6.-Η παρ. 2 του άρθρ. 7 του Α.Ν. 360/1968 «περί τροποποιήσεως και συμπληρώσεως των περί Πυροσβεστικής Υπηρεσίας κειμένων διατάξεων» καταργείται. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 226,46(γ) Τεύχος 509-Σελ.18 87 